楷书遇见唐诗，这就叫气质！唐诗中包含着丰富的意象美、意境美、情感美、哲理美和节奏旋律美，当楷书遇见唐诗，用心品味别样的美。
杜牧《山行》
远上寒山石径斜，白云深处有人家。
停车坐爱枫林晚，霜叶红于二月花。
杨万里《小池》
泉眼无声惜细流，树阴照水爱晴柔。
小荷才露尖尖角，早有蜻蜓立上头。
杨万里《晓出净慈寺送林子方》
毕竟西湖六月中，风光不与四时同。
接天莲叶无穷碧，映日荷花别样红。
韩愈《春雪》
新年都未有芳华，二月初惊见草芽。
白雪却嫌春色晚，故穿庭树作飞花。
刘攽《雨后池上》
一雨池塘水面平，淡磨明镜照檐楹。
东风忽起垂杨舞，更作荷心万点声。
张说《送梁六自洞庭山作》
巴陵一望洞庭秋，日见孤峰水上浮。
闻道神仙不可接，心随湖水共悠悠。
王昌龄《从军行七首》
青海长云暗雪山，孤城遥望玉门关。
黄沙百战穿金甲，不破楼兰终不还。
《谁家玉笛弄秋清》
谁家玉笛弄秋清，撩乱无端恼客情。
自是断肠听不得，非干吹出断肠声。
月落乌啼霜满天，江枫渔火对愁眠。
姑苏城外寒山寺，夜半钟声到客船。
长按二维码>>
识别二维码>>关注我们